recursal/SuperWikiNEXT-32B huggingface dataset:
**எம். விஜயகுமார்** (*M. Vijayakumar*) (பிறப்பு 5 அக்டோபர் 1950), இந்தியப் பொதுவுடமைக் கட்சியைச் (மார்க்சிசம்) சேர்ந்த ஓர் இந்திய அரசியல்வாதியாவார். இவர் கேரள சட்டமன்றத்தில் உறுப்பினராகவும், அமைச்சராகவும், பேரவைத் தலைவராகவும் பணியாற்றினார். இவர் இந்தியப் பொதுவுடமைக் கட்சியின் (மார்க்சிசம்) மாநில மற்றும் மத்திய குழுவில் இருந்தார். சட்டமன்ற உறுப்பினராக, முன்னாள் திருவனந்தபுரம் வடக்கு தொகுதியை பிரதிநிதித்துவப்படுத்தினார்.

தொழில்
------

எம். விஜயகுமார், கேரளாவின் திருவனந்தபுரம் மாவட்டத்தில் நெடுமங்காடு அருகே உள்ள பனக்கோட்டில் 5 அக்டோபர் 1950 இல் பிறந்தார். கலையில் இளங்கலை பட்டம் பெற்ற இவர் இளங்கலை சட்டமும் பெற்றுள்ளார். இவர் மாணவர் இயக்கத்தின் மூலம் அரசியலில் நுழைந்தார். 1970இல் இந்திய மாணவர் சங்கத்திலும், 1980இல் இந்திய ஜனநாயக வாலிபர் சங்கத்திலும் தீவிரமாக பங்கேற்றார். தனது அரசியல் வாழ்க்கையின் போது, இவர் பல்வேறு காலங்களில் இந்திய மாணவர் சங்கத்தின் கேரள மாநில செயலாளரகவும், மாவட்ட செயலாளராகவும் இருந்துள்ளார். மேலும், இந்திய ஜனநாயக வாலிபர் சங்கத்தின் மாநில செயலாளராகவும், அகில இந்திய தலைவராகவும் இருந்துள்ளார். இந்தியப் பொதுவுடமைக் கட்சியின் (மார்க்சிசம்) மாநில குழு உறுப்பினராகவும் இருந்துள்ளார்.

நெருக்கடி நிலை காலத்தில், பல முறை கைது செய்யப்பட்டு காவலர்களால் தாக்கப்பட்டார். அப்போது திருவனந்தபுரம் பூஜாப்புரம் மத்திய சிறையில் நான்கு மாதங்கள் சிறையில் இருந்தார். 1981 செப்டம்பரில் நாடாளுமன்ற முற்றுகை உட்பட பல போராட்டங்களுக்கு தலைமை தாங்கினார். அனைவருக்கும் கல்வி , அனைவருக்கும் வேலை என்ற முழக்கத்தை எழுப்பி, அரசுப்பணிக்கு கேரள அரசுப்பணியாளர் தேர்வாணையம் மூலமாகவே நியமனங்கள் மேற்கொள்ளப்பட வேண்டுமெனக் கூறி போராட்டத்தில் தீவிரமாக பங்கேற்றார். இதன் காரணமாக காவல்துறையால் கொடூரமாகத் தாக்கப்பட்டார்.

1987, 1991, 1996 ஆகிய காலங்களில் கேரளா சட்டமன்றத்துக்கு இவர் தேர்ந்தெடுக்கப்பட்டார். 1996 முதல் 2001 வரை பத்தாவது கேரள சட்டப் பேரவைத் தலைவராகப் பணியாற்றினார். 2001 சட்டமன்றத் தேர்தலில், இவர் தோல்வியை சந்தித்தார். 2006இல் மீண்டும் வென்றார். அந்த சமயத்தில் மாநில அமைச்சரவையில் சட்ட அமைச்சரானார். 2011இல் தேர்தலில் போட்டியிடவில்லை. 2015 ஆம் ஆண்டில், கேரள சட்டமன்றத்தின் முன்னாள் சபாநாயகர் ஜி. கார்த்திகேயன் இறந்ததால் காலியாக இருந்த அருவிக்கரை இடைத்தேர்தலில் போட்டியிட்டார். ஆனால் கார்த்திகேயனின் மகன் கா. சு. சபரிநாதனால் தோற்கடிக்கப்பட்டார்.

இவர் தற்போது கேரள சுற்றுலா வளர்ச்சிக் கழகத்தின் தலைவராக உள்ளார்.

மேற்கோள்கள்
-----------

1. ↑  "Council of Ministers - Kerala". கேரள சட்டமன்றம். 15 January 2010 அன்று பார்க்கப்பட்டது.
2. ↑  "Vijayakumar re-elected CPI(M) district secretary". Archived from the original on 2 மார்ச் 2005.. பார்த்த நாள்: 15 January 2010.
3. ↑  "Members of Legislative Assempbly". கேரள அரசு. 30 January 2010 அன்று மூலம் பரணிடப்பட்டது. 15 January 2010 அன்று பார்க்கப்பட்டது.
4. 1 2 3  "M. Vijayakumar". Government of Kerala. 31 December 2009 அன்று மூலம் பரணிடப்பட்டது. 15 January 2010 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
யாழ்ப்பாணத்து வரலாற்று நூலான யாழ்ப்பாண வைபவமாலையின்படி, யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது மன்னன் **கூழங்கைச் சக்கரவர்த்தி**யாவான். இவன் தென்னன் நிகரானவன் என்று போற்றப்படுவதால் பாண்டியர் கீழ் ஆட்சி புரிந்த பாண்டிய அமைச்சன் என்று கூறுவோரும் உண்டு. வையாபாடல் இப் பெயரின் வடமொழியாக்கமான **கோளுறு கரத்துக் குரிசில்** என்ற பெயரில் இவனைக் குறிப்பிடும். இவன் கை ஊனமுற்று இருந்த காரணத்தால், "கூழங்கையன்" என அழைக்கப்பட்டுப் பின்னர் "கூழங்கைச் சக்கரவர்த்தி" அல்லது "கூழங்கை ஆரியச்சக்கரவர்த்தி" எனப் பெயர் பெற்றதாகக் கூறப்படுகிறது.

"மணற்றிடர்" என்று அன்று அழைக்கப்பட்ட யாழ்ப்பாணத்தைப் பரிசாகப் பெற்ற யாழ்ப்பாணனே, இந்தியாவிலிருந்து, தசரதன் மைத்துனனான குலக்கேது என்பவனின் மகனான கூழங்கைச் சக்கரவர்த்தியைக் கூட்டிவந்து முடிசூட்டினான் என வையாபாடல் கூற, சோழ வம்சத்தில் வந்த திசையுக்கிர சோழனுடைய மருமகனான சிங்ககேது என்பவனுடைய மகனே இவனெனவும், யாழ்பாடியின் பின் அரசனில்லாதிருந்த யாழ்ப்பாணத்தை ஆள இந்தியாவிலிருந்து இவனைப் பாண்டிமழவன் என்னும் ஒருவன் அழைத்து வந்ததாகவும் யாழ்ப்பாண வைபவமாலை கூறும். வையா பாடலின்படி இவனுடைய ஆட்சித் தொடக்கம் கலியுக ஆண்டு 3000 (கி.மு. 101) ஆகும். தற்கால ஆய்வாளர்கள் பலர் இதனை ஏற்றுக்கொள்வதில்லை.

தமிழ்ப் படைகளின் உதவியுடன் இலங்கைமீது படையெடுத்து அப்போதைய தலைநகரமான பொலநறுவையைத் துவம்சம் செய்த கலிங்க மாகன் எனும் கலிங்கத்து இளவரசனே **காலிங்கச் சக்கரவர்த்தி** என்னும் பெயருடன் தனியரசு நடத்தினான் என்றும் இப்பெயரே திரிபடைந்து **கூழங்கைச் சக்கரவர்த்தி**யானதென்பதும், சுவாமி ஞானப்பிரகாசர், முதலியார் செ.இராசநாயகம் போன்றோருடைய கருத்து. தற்போது இதற்குப் போதிய ஆதரவு இல்லை.

**கூழங்கைச் சக்கரவர்த்தி**யின் காலம் கி.பி 13 ஆம் நூற்றாண்டு என்பதே தற்போது பரவலாக ஏற்றுக்கொள்ளப்படும் காலக் கணக்கு ஆகும்.

இவ்வரசனே நல்லூர் நகரைக் கட்டியவன் என வைபவமாலை குறிப்பிடுகிறது. இவன் சிங்கைநகர் என அழைக்கப்பட்ட இன்னொரு இடத்திலிருந்தே ஆண்டான் என்றும், 15 ஆம் நூற்றாண்டிலேயே நல்லூர் கட்டப்பட்டது என்பதும் சிலருடைய கருத்து. எனினும் நல்லூர் மட்டுமே ஆரியச்சக்கரவர்த்திகளுடைய தலைநகராக அமைந்திருந்ததென்பதே இன்று பொதுவாக ஏற்றுக்கொள்ளப்படும் கருத்தாகும்.

மேற்கோள்களும் குறிப்புகளும்
---------------------------

1. ↑  "தென்னன் நிகரான செகராசன்  
தென்னிலங்கைமன்னவனாகுஞ் சிங்கையாரியமால்"
2. ↑  பொ. சங்கரப்பிள்ளை (B.A. (Lond). B. Com. (Hons). (Lond.), M. Sc. (Econ (Lond.). "நாம் தமிழர்". கொழும்புத் தமிழ்ச் சங்கம். ஆகஸ்ட் 15, 2012 அன்று பார்க்கப்பட்டது.
**எம். லீலாவதி** (*M. Leelavathy*, பிறப்பு: 16 செப்டம்பர் 1927) ஒரு மலையாள எழுத்தாளர் மற்றும் கல்வியாளர். இவர் முதல்வராக அரசு பேரினன் கல்லூரியில் பணிபுரிந்து ஓய்வு பெற்றார். இதற்கு முன்பாக பல கல்லூரிகளில் பொது ஆசிரியராக பணிபுரிந்துள்ளார். அவருடைய நீண்ட கல்விப்பணியில், பல விருதுகளைப் பெற்றுள்ளர். அவற்றில் கேரள சாகித்ய அகாடமி விருது, கேந்திர சாகித்ய அகாடமி விருது உள்ளடங்கியதாகும். லீலாவதி பத்மசிறீ விருது பெற்றவர்.
.

கல்வியும் பணியும்
-----------------

லீலாவதி திரிசூர் மாவட்டம் குருவாயூருக்கு அருகிலுள்ள கோட்டபாடி என்ற ஊரில் செப்டம்பர் மாதம் 15 ஆம் நாள் 1927 இல் பிறந்தார். இவரது பள்ளி படிப்பை குன்னம்குளம் பள்ளியிலும், கல்லூரிப்படிப்பை எர்னாக்குளம் மஹாராஜா கல்ல்லூரியிலும் (B .A ) இளங்கலை பட்டம் மற்றும் முதுகலை (M .A ) சென்னனை பல்கலை கழகத்திலும் பயின்றார். அவரது கல்விப்பணி 1949 இல் பேராசிரியராக செயின்ட் மேரிஸ் கல்லூரி திரிசூரில் தொடங்கியது. தொடர்ந்து சென்னையில் உள்ள ஸெடல்லா மேரிஸ் கல்லூரியிலும் 1952 ஆம் ஆண்டு பாலக்காடு விகடோரிய கல்ல்லூரியிலும் பணியபுரிந்தார். மஹாராஜா கல்லூரியிலும் அரசு பெரினன் கல்லூரி - தாலசெரி ஆகியவற்றில் பணிபயாற்றியுள்ளார். 

இவர் தனது முனைவர்பட்டப்படிப்பை கேரளா அரசு கல்லூரியில் 1972 ஆம் ஆண்டு பெற்றுள்ளார். இவரது விவுரையாளராக கோழிகோடு (calicat) கல்லூரியில் பணிபுரிந்துள்ளார். பேரினன் கல்லூரியில் 1983 ஆம் ஆண்டு ஓய்வு பெற்றார்.தற்பொழுது திரிக்கவோ என்ற ஊரில் (எர்ணாகுளம் மாவட்டம்) வாழ்ந்து வருகிறார்.

விருதுகள்
---------

1. ஓடக்குழல் விருது (1978)
2. கேரளா சாகித்ய அகாடமி விருது (1980)
3. கேந்திர சாகித்ய அகாடமி விருது (1986)
4. வள்ளத்தோள் (2002)
5. பஸீர் விருது (2005)
6. குப்தன் நாயர் நினைவு விருது (2007)
7. வயலார் ராமவர்மா விருது (2007)
8. FACTMAKK நாயர் விருது (2009)
9. பத்மஸ்ரீ விருதுக்காக இவர் மலையாள இலக்கியம் மற்றும் கல்வியியல் துறையில் பரிந்துரை செய்யப்பட்டுள்ளார்.
10. கேரளஅரசின் உயர்ந்த பட்ச விதான எழுதசன் புரஸ்கரம் என்ற விருது (2010)
11. மாத்ருபூமி இலக்கிய விருது (2011)
12. P.S ஜான் விருது (2011)
13. K.P. கேசவ மேனன் விருது (2014

மேற்கோள்கள்
-----------

1. ↑  "Nayar award for M. Leelavathy". தி இந்து. 2 October 2009. Archived from the original on 6 அக்டோபர் 2009.. பார்த்த நாள்: 2 May 2010.
2. ↑  Paniker, Ayyappa. K. M. George. ed. *Modern Indian Literature, An Anthology*. **2**. சாகித்திய அகாதமி. பக். 254–255. .
3. ↑  "Padma Shri Awardees". india.gov.in. 2 May 2010 அன்று பார்க்கப்பட்டது.

வெளி இணைப்புகள்
---------------

* Spiritualism, materialism fuse in Balamaniyamma's poems பரணிடப்பட்டது 2005-02-17 at the வந்தவழி இயந்திரம்
* Leelavathi expresses concern at campus violence பரணிடப்பட்டது 2007-10-29 at the வந்தவழி இயந்திரம்
**டொனால்ட்** "**டான்** "**டலோன்** (Donald "Don" Tallon 17 பிப்ரவரி 1916 – 7 செப்டம்பர் 1984) ஒரு முன்னாள் ஆஸ்திரேலிய துடுப்பாட்ட வீரர் ஆவார், இவர் 1946 மற்றும் 1953 க்கு இடையில் 21 தேர்வுத் துடுப்பாட்டப் போட்டியில் போட்டிகளில் இழப்புக் கவனிப்பாளராக விளையாடினார். ஆஸ்திரேலியாவின் மிகச்சிறந்த இழப்புக் கவனிப்பாளர்களில் ஒருவர் மற்றும் தேர்வுத் துடுப்பாட்ட வரலாற்றில் மிகச் சிறந்தவர் என்றும் இவரது சமகாலத்தவர்களால் பரவலாகக் கருதப்பட்டார்,  1948 ஆம் ஆண்டிற்கான சிறந்த விசுடன் துடுப்பாட்ட வீரராக அறிவிக்கப்பட்டார். தேர்வுத் துடுப்பாட்ட வாழ்க்கையில், டலோன் 50 பிடிபடுதல் மற்றும் 8 ஸ்டம்பிங்ஸ் உட்பட 58 இழப்புகளைச் செய்தார்.

ஆரம்ப ஆண்டுகளில்
----------------

டலோன் பிப்ரவரி 17, 1916 அன்று குயின்ஸ்லாந்து சர்க்கரை மற்றும் ரம் நகரமான பூண்டபெர்க்கில் பிறந்தார். இது பிரிசுபேனுக்கு 400 கிலோமீட்டர்கள் (249 mi) வடக்கே உள்ளது. உள்ளூர் துடுப்பாட்டப் போட்டியில் மிதவேகப் பந்து வீச்சாளராக விளையாடிய பண்டாபெர்க் வார்ப்பகத்தில் இரும்புக் கற்கள் கொண்ட மட்டையில் தனது மூன்று சகோதரர்கள் மற்றும் தந்தை லெஸ் ஆகியோருடன் வீசுகளத்தில் துடுப்பாட்டம் விளையாடக் கற்றுக்கொண்டார்.   பெரும்பாலும் போட்டிகள் பகல் நேரத்தைத் தாண்டியும் இவர்களது விளையாட்டு நீடிக்கும், தளவாடங்களை நகர்த்திய பின் சகோதரர்கள் வீட்டிற்குள் விளையாடினார்கள். டலோன் வடக்கு பண்டாபெர்க் மாநில பள்ளியில் முறையாக இழப்புக கவனிப்பாளராக பயிற்சி பெற்றார். அங்கு இவரும் இவரது சகோதரர்களும், ஆசிரியரும் முன்னாள் ஷெஃபீல்ட் ஷீல்ட் இழப்புக் கவனிப்பாளரான டாம் ஓஷியாவால் பயிற்றுவிக்கப்பட்டனர்.  இவர் தனது ஏழு வயதில் தொடக்கப்பள்ளியின் இழப்பு கவனிப்பாளராக ஆனார், 11 மற்றும் 12 வயது சிறுவர்களுக்கு எதிராக விளையாடினார். இவர் தனது சகோதரர் பில்லின் நேர்ச் சுழற்சியைக் கற்றுக் கொண்டார், இவர் குயின்ஸ்லாந்துத் துடுப்பாட்ட அணியினையும் பிரதிநிதித்துவப்படுத்தினார். பின்னர் ஒரு இழப்பு கவனிப்பாளராக மாறுவது எனத் தீர்மானித்தார்.  இவர் தனது 11 வயதில் தனது பள்ளி அணியின் தலைவராக இருந்தார், மேலும் 13 வயதில் குயின்ஸ்லாந்து பள்ளி மாணவர்களின் தலைவராக ஆனார். இவர் 14 வயதில் பூண்டபெர்க்கின் ஏ கிரேடு மூத்தவர் அணியில் விளையாடினார், மேலும் 1931 ஆம் ஆண்டில் தேர்வுத் துடுப்பாட்டப் போட்டியில் வீரர் ஆலன் கிப்பாக்ஸின் தலைமையில் விளையாடியபோது மாநில தேர்வாளர்களின் கவனத்தினைப் பெற்றார்.

முதல் தரத் துடுப்பாட்டம்
------------------------

டிசம்பர் 1933 இல் விக்டோரியாத் துடுப்பாட்ட அணிக்கு எதிராக குயின்ஸ்லாந்து துடுப்பாட்ட அணி சார்பாக முதல் தரத் துடுப்பாட்டப் போட்டிகளில் இவர் அறிமுகமானார். இதற்கு முன்பு ஒரு போட்டியில் கூட பார்வையாளராக முதல் தர போட்டியில் கலந்து கொள்ளவில்லை. இவர் ஆறு ஓட்டங்களை மட்டுமே உதிரியாக விட்டுக் கொடுத்தார். அந்தப் போட்டியின் முதல் ஆட்டப் பகுதியில் ஒரு பிடிபடுதலைப் பிடித்தார் மற்றும் மட்டையாட்டத்தில் 17 ஓட்டங்களை எடுத்தார். இருந்தபோதிலும் இவர் அடுத்த போட்டியில் தேர்வாகவில்லை. விக்டோரியா, தெற்கு ஆஸ்திரேலியா மற்றும் நியூ சவுத் வேல்ஸ் ஆகிய நாடுகளுக்கு இதுபோன்ற இளம் வீரரை அழைத்துச் செல்வது நல்லதல்ல என்று குயின்ஸ்லாந்து அதிகாரிகள் கருதினர். பின்னர் குயின்ஸ்லாந்து உள்ளூர் போட்டிகளில் விளையாடிய போது இவர் தேர்வு செய்யப்பட்டார்.அணியின் முதன்மை இழப்புக் கவனிப்பாளராக இருந்தார்.

சான்றுகள்
---------

1. ↑  "Players and Officials - Don Tallon". Cricinfo. 2008-01-08 அன்று பார்க்கப்பட்டது.
2. ↑  Lemmon, p. 99.
3. ↑  "*Wisden* 1949 - Don Tallon". Wisden. 1949. 2007-05-31 அன்று பார்க்கப்பட்டது.
4. 1 2  Lemmon, p. 100.
5. ↑  Perry, p. 187.
**டானியல் வாரன் புவர்** (*Daniel Warren Poor*), சூன் 27, 1789 - பெப்ரவரி 3, 1855) ஒரு கிறித்தவ சமய மதகுரு ஆவார். இலங்கை மற்றும் இந்தியாவில் பல கல்விச்சாலைகளை நிறுவி, நிர்வாகம் செய்தார். இவரின் நினைவாக மதுரை அமெரிக்கன் கல்லூரியில் நூலகம் உள்ளது. மேலும், இவர் யாழ்ப்பாணக் கல்லூரியின் நிறுவனரும் ஆவார்.

வாழ்க்கைக் குறிப்பு
-------------------

டானியல் புவர் அமெரிக்காவின் மாசச்சூசெட்ஸ் மாநிலத்தில் டென்வெர்சு என்னும் இடத்தில் 1789 யூன் 27 இல் பிறந்தார். ஆண்டோவர் பிலிப்சி அகாதமியில் 1805 இலும் பின்னர் டாட்மவுத் கல்லூரியில் 1811 இலும் படித்துப் பட்டம் பெற்றார். பின்னர் ஆண்டோவர் இறையியல் மதப்பள்ளியில் இணைந்து 1814 இல் இறையியலில் பட்டம் பெற்றார். மாசச்சூசெட்சு நியூபரிபோர்ட்டில் 1815 இல் குருவாக திருநிலைப்படுத்தப்பட்டார்.

1815 அக்டோபர் 9 இல் சூசன் பல்ஃபிஞ்ச் என்பவரைத் திருமணம் புரிந்தார். இரு வாரங்களுக்குப் பின்னர் 1815 அக்டோபர் 15 இல் "ட்றியட்" என்ற கப்பலில் தனது மனைவியுடனும், மொழியியலாளர் வண. வில்லியம் பென்ட்லி என்பவருடனும் இலங்கை புறப்பட்டார். இவர்களுடன் ஜேம்சு ரிச்சார்ட்ஸ், மெஞ்சமின் மெயிக்சு ஆகிய மதகுருக்களும் அவர்களது மனைவிமாரும், எட்வர்ட் பாரென் என்ற இளம் மதகுருவும் இலங்கை சென்றனர். 1816 மார்ச் 22 இல் கொழும்பு வந்தடைந்த இவர்கள் பின்னர் யாழ்ப்பாணம் சென்றனர். புவரும், எட்வர்ட் பாரனும் 1816 அக்டோபர் 16 இல் தெல்லிப்பழையில் குடியேறினர்.

=மேற்கோள்கள்
============

=

1. ↑   *The Founder of Jaffna College is Rev. Dr. Daniel Poor.*. 2013.
2. 1 2  எஸ். ஜெபநேசன். "இலங்கையில் தமிழ் வளர்ச்சியும் அமெரிக்கன் மிஷனும்". *www.noolaham.org*. 2-07-2017 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* 
* பரணிடப்பட்டது 2016-03-04 at the வந்தவழி இயந்திரம்
**என். எம். மோகன்** (*N. M. Mohan*) (1949-2012) ஓர் இந்திய சித்திரக்கதை எழுத்தாளரும், பத்திரிக்கையாசிரியரும், பத்திரிகை மற்றும் விளம்பர வடிவமைப்பாளரும், காட்சிப்படுத்தல் மற்றும் கட்டடக்கலை ஆலோசகரும் ஆவார். இவர் மலையாளத்தில் சித்திரக்கதை பத்திரிகை வெளியீட்டின் முன்னோடிகளில் ஒருவராகவும், கேரளாவில் பல பிரபலமான நகைச்சுவை கதாபாத்திரங்களை உருவாக்கியவராகவும் அறியப்படுகிறார். இவர் மலையாள சித்திரக்கதை இதழான பூம்பட்டா, பலராமன் ஆகியவற்றின் ஆசிரியராக பணியாற்றினார்.

பல கலைஞர்களுடனும் சித்திரக்கதை படைப்பாளர்களுடன் குறிப்பாக மாயாவி, லுத்தாப்பி மற்றும் பல கற்பனை கதாபாத்திரங்களை தயார் செய்த பிரதீப் சாத்தே, எம். மோகன்தாஸ் போன்றவர்களுடன் இணைந்து, எளிய, இயற்கையான கருப்பொருள்களை அறிமுகப்படுத்தினார். மேலும், பூம்பட்டா, பலராமன் இதழ்களின் எழுச்சியில் முக்கிய பங்கு வகித்தார்.

சுயசரிதை
--------

மோகன், 1949ஆம் ஆண்டு கேரளாவின் பாலை என்ற ஊரில் தொழிலதிபர் என். ஜி. பாஸ்கரன் நாயர் என்பவருக்கு மகனாக பிறந்தார். பளை, புனித தாமஸ் கல்லூரியிலும், சங்கனாச்சேரி, என்எஸ்எஸ் கல்லூரியிலும் படித்தார். இவர் வைக்கம் சந்திரசேகரன் நாயரின் மகள் லதா என்பவரை மணந்தார். இவர் கோட்டயத்திலுள்ள நட்டாச்சேரி, செருநாரகம் சாலை, பாலமுண்டக்கல் வீட்டில் வசித்து வந்தார்.

பணிகள்
------

மோகன், *சித்திரகார்த்திகா* என்ற மலையாளப் பத்திரிக்கையில் தனது வாழ்க்கையைத் தொடங்கினார் (திருவனந்தபுரத்தில் இருந்து வைக்கம் சந்திரசேகரன் நாயரால் வெளியிடப்பட்டது). பின்னர் இவர் மலையாளத்தில் முன்னோடி சித்திரக்கதைப் பத்திரிகைகளில் ஒன்றான பூம்பட்டாவுக்கு மாறினார். மேலும், 1983 முதல் 2012 வரை "பலராமன்" என்ற இதழின் பொறுப்பாளராக பணியாற்றினார். *பலராமா டைஜஸ்ட்*, மலையாள அமர் சித்ரா கதை, *மேஜிக் பாட் அன்ட் வொய் டெல் மீ வொய்* போன்ற அதன் பல சகோதர வெளியீடுகளின் வெளியீட்டில் இவர் முக்கிய பங்கு வகித்தார்.

இறப்பு
------

மோகன், மாரடைப்பால் 12 திசம்பர் 2012 அன்று இறந்தார்.

மேற்கோள்கள்
-----------

1. ↑  Jacob, Thomas. "Mohippicha Oreyoru Mohan". Malayala Manorama [Kottayam] 13 December 2012: 10. Print.
2. 1 2 3  Special Correspondent. "Today's Paper / NATIONAL : Journalist N.M. Mohan dead". 2012-12-14 அன்று பார்க்கப்பட்டது.
3. 1 2 3  "NM Mohan Antharichu". Malayala Manorama [Kottayam] 13 December 2012: 1. Print .
**என். அப்துல் காதர்** (En: N. Abdul Khader - பிறப்பு 09-ஆகஸ்ட்-1933 இறப்பு 14-ஏப்ரல்-2021) இந்திய தேசிய காங்கிரஸ் கட்சியை சேர்ந்த அரசியல்வாதி ஆவார். 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராக பணியாற்றினார்.

அரசியல்
-------

அவர் அன்றைய தமிழ்நாட்டின், திண்டுக்கல் மாவட்டம், சித்தையன்கோட்டையில் கே.கே. நயினார் முஹம்மதுக்கு மகனாக பிறந்தார். இந்திய தேசிய காங்கிரசில் இணைந்த அவர் கட்சியின் பல்வேறு பொறுப்புகளிலும் பணியாற்றினார். தமிழக காங்கிரசின் துணைத் தலைவராகவும், செயலாளராகவும் நீண்ட காலம் பனியாற்றியவர். காங்கிரஸ் பிரிவினையின் போது தமிழ் மாநில காங்கிரசு கட்சியில் பயணித்தவர், தொடர்ந்து 1997 அக்டோபர் 10 முதல் 1998 ஜூன் 29 வரை மாநிலங்களவையில் உறுப்பினராக பணியாற்றினார். அக்டோபர் 29, 1977 அன்று இந்திராகாந்தி மதுரைக்குச் சென்றபோது தி.மு.க -வின் தாக்குதலில் தன் கண்ணையே இழந்தவர். ,

குடும்பம்
---------

என்.எம். அன்வர் அவர்களுக்கு ரசூல் மைதீன் என்ற மகன் இருக்கின்றார்.

இறப்பு
------

14 ஏப்ரல் 2021 ல் சித்தையன்கோட்டையில் தனது 89 வயதில் இயற்கை எய்தினார்.

மேற்கோள்கள்
-----------



1. ↑   Members of the rajya Sabha - A|url= மாநிலங்களவை உறுப்பினர்\_ வாழ்க்கை வரலாறு\_புத்தகம் ]
2. ↑   இந்திரா காந்திக்காக தன் கண்ணையே இழந்த அப்துல்காதர் காலமானார்
3. ↑   -
4. ↑   முன்னாள் காங்கிரஸ் எம்.பி காலமானார்
5. ↑   காங்கிரஸ் தலைவர்களுடன் திரு.காதர்
**சர் பவுல் நெய்லே** *(Sir Paul Neile)* (1613 –பிப்ரவரி 1686) ஓர் ஆங்கிலேய வானியலாளரும் அரசு கழக ஆய்வுறுப்பினரும் அரசியல்வாதியும் ஆவார். இவர் நாடாளுமன்றத்துக்கு 1640 இலும் 1673 முதல் 1677 வரையிலும் தேர்ந்தெடுக்கப்பட்டார்.

நெய்லே இரிச்சர்டு நெய்லேவின் மகனாக வெசுட்டுமினிசுட்டரில் பிறந்தார். இரிச்சர்டு நெய்லே பிறகு பேராயராகவும் ஆனார்]. இவர் 1627, மே, 20 இல் கேம்பிரிட்ஜ் பெம்புரோக்கு கல்லூரியில் பயின்றார்தன் 14 ஆம் அகவையில் சேர்ந்து கல்வி பயின்றார். 1631 இல் இளங்களை பட்டத்தைப் பெற்றார்.இவர் முதலாம் சார்லசு அரசரின் தனிமாளைகை அதிகாரிகளில் ஒருவர் ஆனார். இவர் யார்க்கில் ஆட்டன் போன்வில்லியில் இருந்தபோது 1633 மே, 27 இல் மாவீரர் (நைட்) பட்டம் பெற்றார்.

இவர் 1640, ஏப்பிரலில் ஐக்கிய இராச்சிய இரிப்பன் நாடாளுமன்றத் தொகுதியில் உறுப்பினராகத் தேர்ந்தெடுக்கப்பட்டார். இந்த நாடாளும்ன்றம் குறுகிய வாணாளே இருந்தது.இவர் இடைப்பட்ட காலத்தில் பெர்க்சயர் சார்ந்த வாதாமில் வாழ்ந்துவந்தார். இங்கே இவர் வானியல் கற்று தொலைநோக்கிகளைச் செய்யலானார். சர் கிறித்தோபர் விரென் வால்தாமில் 1655 இல் நெய்லேவின் தொலைநோக்கியப் பயன்படுத்தியுள்ளார். இவர் கிஎசாம் கல்லூரிக்கு 1658 இல் 35 அடி தொலைநோக்கியை வழங்கியுள்ளார். இவர் அரசு கழகந்தின் 12 நிறுவன உறுப்பினரில் ஒருவராவார். 1661 இல் அக்கழகம் இவரை தன் இருப்பில் தொடரச் செய்து தொலைநோக்கி ஆடிகளை வடிவமைக்கச் சொன்னது.

நெய்லே 1673 இல் ஐக்கிய இராச்சிய நெவாக் நாடாளுமன்றத் தொகுதியில்  தனது வணிகப் பங்குதாரரான என்றி சாவைலுடன் இணைந்து நின்று வெற்றி பெற்றார். என்றாலும் இந்தத் தேர்தல் மக்களேற்பின்றி வழக்கு தொடுக்கப்பட்டது. இவர் அடுத்த நான்காண்டுகளுக்க் இந்த உறுப்பினர் இருக்கையில் அமர முடியவில்லை. இந்தத் தேர்தல் முடிவு செல்லாது என 1677, மார்ச்சு 21 இல் தீர்ப்பும் வந்தது.

நெய்லே தன் 73 ஆம் அகவையில் இறந்தார்.

நெய்லே தர்காம் பேராயரின் உதவியாளரான கேபிரியேல் கிளார்க்கின் மகளாகிய எலிசபெத்து கிளார்க்கை மணந்தார். இவர்களின் வில்லியம் நெய்லே எனும் மகன் கணிதவியலாலாரும் வானியலாளரும் ஆவார்.

மேற்கோள்கள்
-----------

1. 1 2 3   "Neile, Paul (NL627P)". *A Cambridge Alumni Database*. University of Cambridge.
2. 1 2  C A Ronan and Sir Harold Hartley *Sir Paul Neile* Notes and Records of the Royal Society Vol 15, July 1960
3. ↑  Knights of England
4. 1 2  "History of Parliament on-line". 2012-03-05 அன்று பார்க்கப்பட்டது.
5. ↑    "Neile, William". *Dictionary of National Biography*. (1885–1900). London: Smith, Elder & Co.

|
|  |
| முன்னர் ***நாடாளுமன்றம் 1629 இல் இருந்து தற்காலிகமாக நீக்க்ப்பட்டிருந்தது*** | **இரிப்பன் நாடாளுமன்ற உறுப்பினர்**1640 (ஏப்பிரல்) இணைந்து: **வில்லியம் மல்லோரி** | பின்னர்**வில்லியம் மல்லோரி** |
|
| முன்னர்**புதிய உருவாக்கம்** | **நெவாக் நாடாளுமன்றத் தொகுதி உறுப்பினர்** இணைந்து: **என்றி சாவைல்** | பின்னர்**என்றி சாவைல்** |
**இலங்கை பறக்கும் பாம்பு** (*Sri Lankan flying snake*, *Chrysopelea taprobanica*) ஒரு பறக்கும் தன்மைகொண்ட ஊர்வன வகையைச் சார்ந்த பாம்பு இனம் ஆகும். இதன் பூர்வீகம் இலங்கையாக இருந்தாலும், இந்தியா போன்ற நாடுகளிலும் காணப்படுகிறது. இது கிரிசொபியா (*Chrysopelea*) என்ற குடும்பத்தின் வழித்தோன்றல் ஆகும். இவை ஓரிடத்திலிருந்து வேறு இடத்திற்கு இடப்பெயர்ச்சி அடையும்போது தன் விலா எலும்பை தட்டையாக மாற்றி பறக்க ஆரம்பிக்கிறது. பாம்பு இனங்களில் ஒன்றான இது, விசத் தன்மை குறைந்து காணப்படுகிறது.

பரவல்
-----

உலகில் உள்ள பாம்பு இனங்களில் இது ஒரு அரிதானது ஆகும். இது வெப்பமண்டலப் பகுதியில் காணப்படுகிறது. தென்கிழக்காசியா பகுதியில் இலங்கை உட்பட வியட்நாம், கம்போடியா, போன்ற நாடுகளிலும், இந்தியாவில் அரிதாகவும் காணப்படுகிறது.

தோற்றம்
-------

உடல் வாக்கில் அனைத்துப் பாம்புகளைப்போல் தோன்றினாலும் இதன் உடலின் மேல் பகுதியில் கட்டுவிரியன் பாம்பைப்போல் கருப்பு கோடுகள் காணப்படுகின்றன. தலைப்பகுதியில் வலுவான கருப்பு நிறத்தில் நல்ல பாம்பைப் போல் படம் எடுப்பதுபோன்ற தோற்றம் கொண்ட கோடுகள் உள்ளன.

மேற்கோள்கள்
-----------

1. ↑  taprobanica SMITH, 1943ரெப்டைல்ச் டெடாபாஸ்
2. ↑  கோவையில் அரிய வகை 'பறக்கும் பாம்பு' மீட்புதி இந்து தமிழ் 21 மார்ச் 2016
3. ↑  snake spotted in Tamil Naduதி இந்து 22 மார்ச் 2016
4. ↑  snake spotted in Tamil Naduதி இந்து 22 மார்ச் 2016
ஏட்ரியன் காலத்தில் (கிபி 117-138) உரோமைப் பேரரசு. மேல் தன்யூப் ஆறு, இரேத்சியா மாகாணம் தன்யூபின் தெற்கே (சுவிட்சர்லாந்து/டிரோல்/செருமனி) காட்டப்பட்டுள்ளது.
இரேத்சியா மாகாணம் சிவப்பு நிறத்தில் காட்டப்பட்டுள்ளது.
**இரேத்சியா** அல்லது **இரீத்சியா** (*Raetia* அல்லது *Rhaetia*; /ˈriːʃə/, /ˈriːʃiə/) என்பது உரோமைப் பேரரசின் ஒரு மாகாணம் ஆகும். இது இரேத்திய மக்கள் வாழும் பகுதியைக் குறிக்கும். இதன் எல்லைகளாக மேற்கே எல்வெட்டி, கிழக்கே நொரிக்கம், வடக்கே விண்டெலீசியா, தெற்கே வெனேசியா ஆகிய பிரதேசங்கள் அமைந்துள்ளன. இது தற்போது சுவிட்சர்லாந்தின் கிழக்கு, மத்திய பகுதிகளாலும், தெற்கு பவேரியா மற்றும் மேல் சுவாபியா, வோரார்ல்பர்க், டிரோலின் பெரும் பாகம், லோம்பார்டியின் பகுதி ஆகியவற்றால் ஆக்கிரமிக்கப்பட்டுள்ளது. பின்னர் விண்டெலீசியா, இன்றைய தென்கிழக்கு வேர்த்தெம்பர்க், மற்றும் தெற்கு பவேரியா ஆகியன இரேத்சியாவின் பகுதிகளாயின. இரேத்சியாவின் இன்றைய வடக்கு எல்லை அகஸ்ட்டசு, திபேரியசு காலத்தில் தன்யூப் ஆறாக இருந்தது. இரேத்சியா இத்தாலியுடன் ஆல்ப்ஸ் மலைத்தொடரால் இணைக்கப்பட்டுள்ளது.

மேற்கோள்கள்
-----------

மூலம்
-----

* Public Domain இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:   *பிரித்தானிக்கா கலைக்களஞ்சியம்* (11th). (1911). Cambridge University Press.

வெளி இணைப்புகள்
---------------

* Bagnall, R. J. Drinkwater, A. Esmonde-Cleary, W. Harris, R. Knapp, S. Mitchell, S. Parker, C. Wells, J. Wilkes, R. Talbert, M. E. Downs, M. Joann McDaniel, B. Z. Lund, T. Elliott, S. Gillies. "Places: 991348 (Raetia)". Pleiades. மார்ச்சு 8, 2012 அன்று பார்க்கப்பட்டது.CS1 maint: multiple names: authors list (link)
**இரெபா ரே** (Reba Ray) இந்தியாவின் ஒடியா மாநிலத்தைச் சேர்ந்த ஒரு கவிஞர் ஆவார். கல்வியாளர் மற்றும் நிர்வாகி என்ற பன்முகங்களுடன் இவர் இயங்கினார். ஆரம்பகால ஒடியா பெண் எழுத்தாளர்களில் ஒருவராக அறியப்பட்ட இவர், கட்டாக்கில் உள்ள மாதிரி பெண்கள் பள்ளியின் நிறுவனரும் ஆவார். இவரது சிறுகதையான *சன்யாசி* என்ற சிறுகதை ஒரு பெண் எழுத்தாளரால் எழுதப்பட்ட ஆரம்பகால நவீன ஒடியா சிறுகதையாக கருதப்படுகிறது.  புகழ்பெற்ற ஒடியா கவிஞர் மதுசூதன் ராவின் மருமகள் என்றும் இவர் அறியப்பட்டுகிறார். 1876 ஆம் ஆண்டு பிறந்த இரெபா ரே 1957 ஆம் ஆண்டு இறந்தார்.

தொழில்
------

பெண் கல்விக்கு முன்னோடியாக இருந்தார். 1906 ஆம் ஆண்டு கட்டாக்கில் மாதிரி பெண்கள் பள்ளியை நிறுவினார். அதில் இசை மற்றும் தையல் கற்றுக்கொடுக்கும் வசதி இருந்தது. 1892 ஆம் ஆண்டு *ஆசா* என்ற பெண்கள் பத்திரிகையை நிறுவினார். ஒடிசாவின் முதல் குழந்தைகள் பத்திரிகையான *பிரபாத்* என்ற பத்திரிகையையும் இவர் நிறுவினார்.  *உத்கல் சாகித்யா* இதழிலும் இவரது கதைகள் வெளியாகின. குகாலி, இயாச்பூரில் மற்றொரு பள்ளியை நிறுவினார்.

வெளியிடப்பட்ட படைப்புகள்
------------------------

* அஞ்சலி, 1903
* சகுந்தலா, 1904

மேற்கோள்கள்
-----------

1. ↑  Venkatesh, M.R. (2019-12-09). "A rich anthology of stories from Odisha mirror many worlds in one text". *Deccan Chronicle*. 2020-04-06 அன்று பார்க்கப்பட்டது.
2. ↑  Mohanty, S. (2005). *Early Women's Writings in Orissa, 1898-1950: A Lost Tradition*. SAGE Publications. பக். 85. பன்னாட்டுத் தரப்புத்தக எண்:978-0-7619-3308-3.. பார்த்த நாள்: 2020-04-06.
3. ↑  "It's a tough job to run an Oriya children's magazine". *The New Indian Express*. 2009-01-06. 2020-04-10 அன்று பார்க்கப்பட்டது.
4. ↑  Choudhury, Ramadevi; Kar, Supriya (2015). "Journey of Life". *Indian Literature* **3** (287): 39–51.
5. 1 2  Mohanty, S. (2005). *Early Women's Writings in Orissa, 1898-1950: A Lost Tradition*. SAGE Publications. பன்னாட்டுத் தரப்புத்தக எண்:978-0-7619-3308-3.. பார்த்த நாள்: 2020-04-06. Mohanty, S. (2005).
**இரேணாடு ஏழாயிரம்** என்பது சாளுக்கிய நாட்டிற்கும், பல்லவ நாட்டிற்கும் இடையே அமைந்திருந்த சிறு இராச்சியமாகும். இது இன்றைய கடப்பை கர்னூல் மாவட்டங்களை உள்ளடக்கிய சோழர் அரசாகும். கி.பி. ஐந்தாம் நூற்றாண்டின் நடுப்பகுதியில் இரேணாடு ஏழாயிரத்தை ஆண்ட சோழர், இரேணாட்டுச் சோழர் என்றும் தெலுங்குச் சோழர் என்றும் பெயர் பெற்றிருந்தனர். பிற்காலத்தில் சோழர் என்னும் பெயர் சோடர் என்று திரிந்துவிட்டது. அவர்கள் பிற்காலத்தில் ரேணாட்டுச் சோடர் என்றும் தெலுங்குச் சோடர்கள் என்றும் கூறப்பட்டனர். இரேணாட்டு சோழர்கள் களப்பிரர் தமிழ்நாட்டை ஆண்ட போது வடக்கே தப்பிச்சென்று கடப்பை கர்னூல் மாவட்டங்களை ஆட்சிப்பகுதியாக கொண்டு இரேணாடு ஏழாயிரம் சிற்றரசை ஆண்டனர்.

பல்லவ மன்னன் நரசிம்ம வர்மன் காலத்தில் இந் நாட்டை சோழர் வம்சத்தைச் சேர்ந்த புண்ணிய குமாரன் என்பவன் ஆட்சி செய்திருந்தான். இவன் தன்னை கரிகாற்சோழன் வழிவந்தவன் என்றும், நான்கு தலைமுறையாக இவன் முன்னோர் இந்த ரேணாட்டை ஆண்டு வந்திருந்தனர் என்றும் மலெபாடு செப்புப் பட்டயத்தில் கூறிக் கொள்கின்றான்.

இரேணாடு ஏழாயிரம் சோழர்களின் ஆட்சியில் இருந்தபடியால் அந்த நாடு சோழ நாடு என்றும் கூறப்பட்டது. சீன தேசத்திலிருந்து இந்திய துணைக்கண்டத்துக்கு வந்து பல நாடுகளைச் சுற்றிப் பார்த்த யுவான் சுவாங் என்னும் பௌத்த பயணி தன்னுடைய பயணக்குறிப்பில் இரேணாட்டை சுலிய என்று எழுதியுள்ளார். சுலிய என்பது சோழிய அல்லது சோழ என்னும் சொல்லின் திரிபு. இந்தியாவில் பயணம் செய்த யுவான் சுவாங் ஆந்திர நாட்டில் அமராவதி நகரத்தில் சில காலம் தங்கியிருந்து, பிறகு தெற்கே பயணம் செய்து தொண்டை மண்டலத்தில் காஞ்சிபுரத்துக்கு வந்து தங்கினார். கி. பி. 639-40ஆம் ஆண்டில் இவர் அமராவதியிலும் காஞ்சியிலும் தங்கியிருந்தார். அமராவதியிலிருந்து காஞ்சிபுரத்துக்கு வந்த போது இடைவழியில் சுலிய (சோழ) நாடு இருந்தது என்று இவர் தம்முடைய பயணக்குறிப்பில் எழுதியுள்ளார்.

தொண்டை நாட்டுக்குத் தெற்கே காவிரியாறு பாய்கிற சோழ நாடு இருக்கிறது என்பதை அறிவோம். ஆனால், சீனராகிய யுவான் சுவாங், தொண்டை நாட்டுக்கு வடக்கே சோழ நாடு இருந்தது என்று எழுதி யுள்ளார். இவர் கூறுவது தவறாக இருக்குமோ என்னும் ஐயம் இருந்தது. ஆனால், அண்மைக் காலத்தில் தெலுங்கு நாட்டில் கடப்பை மாவட்டத்தில் கிடைத்த கல்வெட்டுகளும் செப்பேடுகளும் அந்தப் பகுதி நாட்டைச் சோழ குலத்து மன்னர் அரசாண்டனர் என்னும் வரலாற்றுச் செய்தியைக் கூறுகின்றன. எனவே, தொண்டை நாட்டுக்கு வடக்கே சோழ நாடு இருந்தது என்று யுவான் சுவாங் கூறியுள்ளது தவறு அன்று என்பதும் உண்மையான செய்தி என்றும் தெரிகின்றது. அவர் சு-லி-ய என்று கூறுவது இரேணாட்டையாகும்.

மேற்கோள்கள்
-----------

1. 1 2 3  மயிலை சீனி. வேங்கடசாமி (1975). *களப்பிரர் காலத்து இரேணாட்டுச் சோழர்*. இளங்கணி பதிப்பகம். பக். 42 - 49 CC-BY-SA 4.0. .
2. ↑  மயிலை சீனி. வேங்கடசாமி. (2005). *நரசிம்மவர்மன்*. சென்னை: நாம் தமிழர் பதிப்பகம். ப:19.
நேர்ம மதிப்பு கொண்ட ஆரம் *r* உக்கான கிளை
கணிதத்தில் **இலித்துவசு** அல்லது **இலித்துவசுச் சுருள்** (*lituus*) என்பது விரிந்து கொண்டு போகும் கோணம், அச் சுருளின் ஆரம் *r* இன் இருமடிக்குத் தலைகீழ் விகிதத்தில் மாறுவது. இதனை வாள்முனை ஆள்கூறு ((r,θ)(polar coordinates) அல்லது கோணத்தொலைவு ஒப்புச்சட்டத்தின் ஆள்கூறுகளால் கீழ்க்காணுமாறு குறிக்கலாம்: 

{\displaystyle r^{2}\theta =k\,}

இந்தச் சுருளில், ஆரம் *r* என்பது நேர்ம மதிப்பா, எதிர்ம மதிப்பா என்பதைப் பொருத்து மொத்தம் இரண்டு கிளைகள் உள்ளன. இந்த *r* இன் பரும மதிப்புக் கூடக்கூட கிடை அச்சை ({\displaystyle x}-அச்சை) ஈற்றணுகு முறையில் (asymptotic) அணுகும். இவற்றின் வளைமை மாறுபுள்ளிகள் (points of inflexion) கீழ்க்காண்பதாகும்:

{\displaystyle (\theta ,r)=({\tfrac {1}{2}},{\sqrt {2k}})} -உம், {\displaystyle ({\tfrac {1}{2}},-{\sqrt {2k}})} -உம்.
இந்தச் சுருள் வடிவை இரோச்சர் கோட்ஃசு (Roger Cotes) என்பார் 1722 இல் வெளியிட்ட *ஆர்மோனியா மென்சுராரம்* (*Harmonia Mensurarum*) என்னும் தொகுப்பு நூலில் பதிவு செய்திருந்தார். இந்நூல் கோட்ஃசு இறந்தபின் ஆறு ஆண்டுகள் கழித்து வெளியிடப்பட்டது.

வெளியிணைப்புகள்
---------------

* Weisstein, Eric W. "Lituus", *MathWorld*.
* Interactive example using JSXGraph
**எர்னஸ்ட் ஆலிவர் கர்கென்டல்** (Ernest Oliver Kirkendall) (ஜூலை 6, 1914 - ஆகஸ்ட் 22, 2005   ) ஒரு அமெரிக்க வேதியியலாளர் மற்றும் உலோகவியலாளர் ஆவார். கர்கென்டல் விளைவை 1947 ஆம் ஆண்டு கண்டுபிடித்ததற்காக இவர் நன்கு அறியப்பட்டவர் ஆவார்.

வாழ்க்கை மற்றும் பணிகள்
-----------------------

இவர் மிச்சிகனில் உள்ள ஹைலேண்ட் பார்க் என்ற இடத்தில் வளர்ந்தார். மற்றும் வெய்ன் இசுடேட்டு பல்கலைக்கழகத்தில் இளங்கலைப் பட்டத்தைப் பெற்றார். இவரது முதுகலை மற்றும் ஆராய்ச்சிப் பணிக்கான முனைவர் பட்டப் படிப்புகளை மிச்சிகன் பல்கலைக்கழகத்தில் முடித்தார். ஆனால், இவர் வெய்ன் இசுடேட்டு பல்கலைக்கழகத்தில் வேதிப் பொறியியல் பாடம் கற்பித்தார். 1984 ஆம் ஆண்டில் இவர் **பொறியியல் கல்லூரியின் ஹால் ஆஃப் ஃபேமில்** சேர்த்துக்கொள்ளப்பட்டார். அவர் வர்ஜீனியாவின் அலெக்ஸாண்ட்ரியாவில் உள்ள ஒரு மருத்துவ மனையில் இறந்தார்.

மேற்கோள்கள்
-----------

 


1. ↑  Kalte, Pamela M.; Nemeh, Katherine H. தொகுப்பாசிரியர்கள் (2003). *American Men & Women of Science* (21st ). Detroit: Thomson/Gale. பக். 370. பன்னாட்டுத் தரப்புத்தக எண்:0-7876-6527-4.
2. ↑  "Wayne State University obituary". 2012-07-17 அன்று மூலம் பரணிடப்பட்டது. 2021-07-06 அன்று பார்க்கப்பட்டது.
**எர்சின்கான் மாகாணம்** (*Erzincan Province*, துருக்கியம்: Erzincan ili , Kurdish Zazaki ,  ) என்பது துருக்கியின், கிழக்கு அனடோலியா பிராந்தியத்தில் உள்ள ஒரு மாகாணமாகும். இதன் தலைநகரம் எர்சின்கான் என்றும் அழைக்கப்படுகிறது. 2010 இல் மாகாணத்தின் மக்கள் தொகை 224,949 என இருந்தது.

நிலவியல்
--------

இது வடக்கு அனதோலியாவில் அமைந்துள்ளது. இது 27 திசம்பர் 1939 இல் ஏற்பட்ட பூகம்பங்கள்  மற்றும் 13 மார்ச்1992 அன்று ஏற்பட்ட பூகம்பம் போன்றவற்றால் பாதிப்புக்கு ஆளானது.

மாவட்டங்கள்
-----------

 எர்சின்கான் மாவட்டங்கள்
எர்சின்கான் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* கய்ரில்
* **எர்சின்கன்**
* இல்லிக்
* கெமா
* கெமலியே
* ஒட்லுக்பெலி
* ரெஃபாஹியே
* டெர்கான்
* உசுமுலு

வரலாறு
------

1935 செப்டம்பரில் மூன்றாவது இன்ஸ்பெக்டரேட் ஜெனரல் ( *உமுமி மெஃபெட்டிக்லிக்,* யுஎம்) உருவாக்கப்பட்டது,  இதில் எர்சின்கான் மாகாணமும் சேர்க்கப்பட்டது. இது 1927 சூனின் சட்டம் 1164 ஐ அடிப்படையாகக் கொண்டு உருவாக்ககபட்டது. இது மக்களை பிற தேசிய இனத்தவரைதுருக்கியமயமாக்குவதற்காக நிறைவேற்றப்பட்டது.  இந்த மூன்றாவது இன்ஸ்பெக்டரேட் ஜெனரல் பகுதியுடன் எர்சின்கான் மாகாணம் மட்டுமல்லாது, எர்சுரம், ஆர்ட்வின், ரைஸ், டிராப்சன், கார்ஸ், கோமஹேன், எர்சின்கான், ஆரே மாகாணங்கள் சேர்க்கபட்டன. இது எர்சுரம் நகரில் அமர்ந்திருக்கும் ஒரு இன்ஸ்பெக்டர் ஜெனரலால் நிர்வகிக்கப்பட்டது. 1936 சனவரியில், நான்காவது இன்ஸ்பெக்டரேட் ஜெனரல் நிறுவப்பட்டது. பின்னர் இந்த நான்காவது இன்ஸ்பெக்டரேட் ஜெனரலின் அதிகாரத்தின் கீழ் மாகாணம் மாற்றப்பட்டது. இந்த நான்காவது யுஎம்மில் எர்சின்கான், துன்செலி, எலாசே மாகாணங்கள் மற்றும் பிங்கால் மாகாணமாக மாற்றபட்ட பகுதிகளும் அடங்கும். நான்காவது யுஎம் ஆளுநர் தளபதியால் நிர்வகிக்கப்பட்டது. நகராட்சிகளில் உள்ள பெரும்பாலான ஊழியர்கள் இராணுவத்தைச் சேர்ந்தவர்களாக இருந்தனர். ஆளுநர் தளபதிக்கு முழு கிராம மக்களையும் வெளியேற்றி மற்ற பகுதிகளில் மீள்குடியேற்ற அதிகாரம் கொண்டவராக இருந்தார். இன்ஸ்பெக்டரேட்டுகள் ஜெனரல் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Zazaca -Türkçe Sözlük, R. Hayıg-B. Werner
3. ↑  Rosie Ayliffe, Marc Dubin, John Gawthrop, Terry Richardson, *Turkey*, 1136 pp. Rough Guides, 2003, ISBN 1-84353-071-6, ISBN 978-1-84353-071-8 (see p.1016)
4. ↑  Grosser, H.; Baumbach, M.; Berckhemer, H.; Baier, B.; Karahan, A.; Schelle, H.; Krüger, F.; Paulat, A. *et al*. (1998-10-01). [The Erzincan (Turkey) Earthquake of 13 March 1992 and its Aftershock Sequence "The Erzincan (Turkey) Earthquake of 13 March 1992 and its Aftershock Sequence"]. *Pure and Applied Geophysics* **152** (3): 465–505. doi:10.1007/s000240050163. பன்னாட்டுத் தர தொடர் எண்:0033-4553. The Erzincan (Turkey) Earthquake of 13 March 1992 and its Aftershock Sequence.
5. ↑  "Üçüncü Umumi Müfettişliği'nin Kurulması ve III. Umumî Müfettiş Tahsin Uzer'in Bazı Önemli Faaliyetleri". *Dergipark*. p. 2. 8 April 2020 அன்று பார்க்கப்பட்டது.
6. ↑  Üngör, Umut. "Young Turk social engineering : mass violence and the nation state in eastern Turkey, 1913- 1950" (PDF). *University of Amsterdam*. pp. 244–247. 8 April 2020 அன்று பார்க்கப்பட்டது.
எர்சில் மலை தேசிய படைத்துறை மற்றும் காவலர் இடுகாடு
**எர்சில் மலை** (*Mount Herzl*, எபிரேயம்: הר הרצל‎), மேலும் *Har HaZikaron* (எபிரேயம்: הר הזכרון‎ நேரடி மொழிபெயர்ப்பு: "**நினைவு கூரல் மலை**") இசுரேலின் தேசியக் இடுகாட்டையும் மற்ற நினைவக, கல்வி அமைப்புக்களையும் உள்ளடக்கி எருசலத்தின் மேற்குப் பகுதியில் எருசலக் காடுகளை அடுத்து அமைந்துள்ள பகுதியாகும். தற்கால அரசியல் சீயோனிச நிறுவனரான தியோடர் எர்சில் நினைவாகப் பெயர் சூட்டப்பட்டுள்ளது. குன்றின் சிகரத்தில் எர்சிலின் கல்லறை உள்ளது. பெரும் இன அழிப்பின் நினைவுச் சின்னமான யாட் வசெம், எர்சில் மலைக்கு மேற்கே உள்ளது. போரில் இறந்த இசுரேலிய வீரர்கள் இங்கு அடக்கம் செய்யப்படுகின்றனர். 

1948 ல் இஸ்ரேல் தோற்றுவிக்கப்பட்ட பின்னர், அது மவுண்ட் ஹெர்செலுடன் வடக்கு பகுதியில் இஸ்ரேலிய இராணுவம் வீரர்கள் அடக்கம் செய்ய முடிவு செய்யப்பட்டது. பின்னர், 1951 ஆம் ஆண்டில் தெற்கு மவுண்ட் ஹெர்செலுடன் கூட நாட்டின் தலைமை புதைக்காமல் ஒரு தேசிய கல்லறையில் Isral இடத்தில் அமைக்க முடிவு செய்யப்பட்டது. ஒரு சில ஆண்டுகளுக்கு பின்னர் இது தேசிய இராணுவ கல்லறையில், போலீஸ் மற்றும் பிற பாதுகாப்பு படைகள் அடக்கம் செய்ய முடிவு செய்யப்பட்டது.[]

எர்சில் குன்று கடல் மட்டத்திலிருந்து 834 மீட்டர்கள் உயரத்தில் உள்ளது. இங்கு அஞ்சலிக் கூட்டங்கள் நடத்த விரிந்த முன்றில்கள் உள்ளன. போரில் இறந்தோருக்கான அஞ்சலிக் கூட்டங்கள் தேசிய படைத்துறை மற்றும் காவலர் இடுகாட்டில் நடக்கிறது.

எர்சில் மலை தேசிய இடுகாட்டின் காட்சிகள்
---------------------------------------

* எர்சில் அருங்காட்சியகம்எர்சில் அருங்காட்சியகம்
* எர்சில் மலை கல்வி மையம்எர்சில் மலை கல்வி மையம்
* எர்சில் மலையில் உள்ள எர்சிலின் கல்லறைஎர்சில் மலையில் உள்ள எர்சிலின் கல்லறை
* வாயிலிலுள்ள மெனோரா சிற்பம்வாயிலிலுள்ள மெனோரா சிற்பம்
* கடலில் மூழ்கி இறந்த யூதர்களின் திரள் கல்லறைகடலில் மூழ்கி இறந்த யூதர்களின் திரள் கல்லறை
* எர்சில் குடும்பத்தினரின் கல்லறைகளும் உலக சீயோனிச அமைப்பின் முன்னாள் தலைவர்களின் கல்லறைகளும்எர்சில் குடும்பத்தினரின் கல்லறைகளும் உலக சீயோனிச அமைப்பின் முன்னாள் தலைவர்களின் கல்லறைகளும்
* தேசியப் படைத்துறை மற்றும் காவலர் இடுகாட்டின் நுழைவாயில்தேசியப் படைத்துறை மற்றும் காவலர் இடுகாட்டின் நுழைவாயில்
* தேசியப் படைத்துறை மற்றும் காவலர் இடுகாடுதேசியப் படைத்துறை மற்றும் காவலர் இடுகாடு
* 1948 போரில் இறந்த வீரர்களுக்கான திரள் கல்லறை1948 போரில் இறந்த வீரர்களுக்கான திரள் கல்லறை
* இரண்டாம் கோவில் கால அடக்கத்திற்கான குகைஇரண்டாம் கோவில் கால அடக்கத்திற்கான குகை
* யாட் வசெம் செல்வதற்கான வழியாட் வசெம் செல்வதற்கான வழி

மேற் சான்றுகள்
--------------

1. ↑  Ben Zion, Ilan (24 April 2012). "22,993 — more than a number". *The Times of Israel*. 21 February 2013 அன்று பார்க்கப்பட்டது.
2. ↑  "הנופלים לפי ישוב / בית עלמין" (Hebrew). Israel Ministry of Defense. 2010. 24 April 2013 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link) There are several soldiers listed from Daliyat al-Karmel, Usifiyah, Tuba-Zangariyye, and other Arab and Druze towns and villages on this Israeli government memorial site. According to this site, these soldiers have a stone marker representing them at Mount Herzl.
**எஸ். கே. ஆர். பொறியியல் கல்லூரி** (SKR Engineering College) என்பது தமிழ்நாட்டின், சென்னை பூந்தமல்லியில் உள்ள ஒரு பொறியியல் கல்லூரி ஆகும்.  இந்த கல்வி நிறுவனமானது 2001 ஆம் ஆண்டு திரு ஏ. எம். சீனிவாசன் மற்றும் கே. ராமதாஸ் ஆகியோரால் நிறுவப்பட்டது. புது தில்லியில் உள்ள அகில இந்திய தொழில்நுட்பக் கல்வி கவுன்சில் (ஏ.ஐ.சி.டி.இ) இந்த கல்லூரிக்கு ஒப்புதல் அளித்துள்ளது, இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

வழங்கப்படும் பாடங்கள்
---------------------

### இளநிலை படிப்புகள்

* பி.இ. கணினி அறிவியல் மற்றும் பொறியியல்.
* பி.இ. மின் மற்றும் மின்னணு பொறியியல்.
* பி.இ. மின்னணுவியல் மற்றும் தொடர்பு பொறியியல்.
* பி.இ. இயந்திரப் பொறியியல்.
* பி.இ. குடிசார் பொறியியல்.
* பி.டெக். தகவல் தொழில்நுட்பம்.
* பி.இ. உயிர் மருத்துவ பொறியியல்.
* பி.இ. எந்திர மின்னணுவியல்

### முதுநிலை படிப்புகள்

* முதுகலை வணிக மேலாண்மை
* முதுநிலை கணினி பயன்பாடுகள்
* முதுநிலை பொறியியல்

மேலாண்மை ஆய்வுத் துறை
---------------------

### துறை பற்றி

மேலாண்மை ஆய்வுத் துறையானது 2006-07 கல்வியாண்டில் நிறுவப்பட்டது. இரண்டு ஆண்டு கல்வித் திட்டமான இது அண்ணா பல்கலைக்கழகத்துடன் இணைக்கப்பட்டுள்ளது. இதில் 60 மாணவர்களை சேர்க்க ஏஐசிடிஇ- ஆல் அங்கீகரிக்கப்பட்டுள்ளது. 

### முத்ரா

முத்ரா என்னும் மேலாண்மைத் துறைசார்ந்த ஒரு சங்கமானது 2016 திசம்பரில் எஸ்.கே.ஆர் பொறியியல் கல்லூரியின் மேலாண்மை ஆய்வுத் துறையால் நிறுவப்பட்டது. இந்த சங்கம் மாணவர்கள், கல்வியாளர்கள், ஆராய்ச்சி அறிஞர்கள், வணிக மற்றும் கார்ப்பரேட் நபர்களுக்கான கருத்தரங்குகளை நடத்துகிறது. மேலும் ஆராய்ச்சிக் கட்டுரைகளை நூலாக வெளியிடுகிறது. இப்போது சங்கம் முத்ரா என்ற பெயரில் ஒரு மாத மேலாண்மை இதழ் (உள்சுற்று) மற்றும் மின் இதழை வெளியிடுகிறது.

குறிப்புகள்
-----------

1. ↑  "Technical symposium". *The Hindu*. 2008-03-17. Archived from the original on 2008-03-21.. பார்த்த நாள்: 10 September 2009.

வெளி இணைப்புகள்
---------------

* அதிகாரப்பூர்வ வலைத்தளம்
**எஸ். எஸ். ராமசுப்பு** (பிப்ரவரி 11, 1950, ஆலங்குளம், திருநெல்வேலி) என்பவர் இந்திய தமிழ் அரசியல்வாதி ஆவார். இவர் 2009 ஆம் ஆண்டு முதல் 2014 வரை திருநெல்வேலி தொகுதி நாடாளுமன்ற உறுப்பினராக பணியாற்றியவர் ஆவார்
 மேலும்  1989 மற்றும் 1991 தேர்தல்களில் ஆலங்குளம் தொகுதியில் இருந்து இந்திய தேசிய காங்கிரஸ் வேட்பாளராக போட்டியிட்டு தமிழக சட்டசபைக்கு தேர்ந்தெடுக்கப்பட்டுள்ளார்.

ராமசுப்புவின் தந்தை எஸ். சுடலைமுத்து நாடார் நெல்லை மாவட்டத்தில் இந்திய தேசிய காங்கிரஸ் கட்சியில் தீவிரமாக செயல்பட்டார். ராமசுப்புவின் அரசியல் வாழ்க்கை 1972 இல் மாவட்ட மாணவர் காங்கிரசில் பணியாற்றியதன் வழியாக தொடங்கியது. வங்கியில் ஏழு ஆண்டுகள் பணியாற்றிய நிலையில் காங்கிரஸ் கட்சியின் முழுநேர அரசியல்வாதியாக ஆனார்.

1989 ஆம் ஆண்டு திராவிட கட்சிகளுடன் கூட்டணி இல்லாமல் சதனித்து தமிழ்நாடு சட்டமன்ற தேர்தலில் போட்டியிட தமிழ்நாடு காங்கிரஸ் கட்சி குழு முடிவு செய்தது. ஆலங்குளம் தொகுதியில் போட்டியிட ராமசுப்பு தேர்ந்தெடுக்கப்பட்டார். அதில் அலடி அருணா மற்றும் கருப்பசாமி பாண்டியன் ஆகியோரை எதிர்த்து போட்டியிட்டு வென்றாா். ராமசுப்பு மீண்டும் 1991 சட்டசபை தேர்தலில் போட்டியிட்டு 32,000 வாக்குகளைப் பெற்றார்.

2009 பொதுத் தேர்தலில் இவர் திருநெல்வேலி தொகுதியில் இருந்து மக்களவைக்கு தேர்ந்தெடுக்கப்பட்டார். நாடாளுமன்ற கூட்டத் தொடர்களில் இவர் 1,000 க்கும் அதிகமான கேள்விகளை கேட்டார். மேலும் மீனவர்கள் (நலன்புரி) மசோதா மற்றும் சிறப்ப கல்வி வசதிகள் மசோதா (வறுமைக் கோட்டிற்கு கீழே வாழும் பெற்றோர்களின் குழந்தைகளுக்கானது) ஆகியவற்றை அறிமுகப்படுத்தினார்.

ஆதாரங்கள்
---------

1. ↑  "Detailed Profile: Shri S.S. Ramasubbu". National Informatics Centre. 22 டிசம்பர் 2015 அன்று மூலம் பரணிடப்பட்டது. 8 June 2015 அன்று பார்க்கப்பட்டது.
2. ↑  "Statistical Reports of Lok Sabha Elections" (PDF). Election Commission of India. 2 அக்டோபர் 2012 அன்று மூலம் (PDF) பரணிடப்பட்டது. 17 September 2011 அன்று பார்க்கப்பட்டது.
3. ↑  "Details of Lok Sabha MPs: S.S. Ramasubbu". NIC, Government of India. 21 May 2012 அன்று பார்க்கப்பட்டது.
4. ↑  "Statistical Reports of Lok Sabha Elections" (PDF). Election Commission of India. 2 அக்டோபர் 2012 அன்று மூலம் (PDF) பரணிடப்பட்டது. 17 September 2011 அன்று பார்க்கப்பட்டது.
5. ↑  1989 Tamil Nadu Election Results, Election Commission of India
6. ↑  "1991 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-07-01 அன்று பார்க்கப்பட்டது.
**எஸ்.எஸ்.மணி நாடார்** (06 சூலை 1938-09 நவம்பர் 2002) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம் கடம்போடு வளைவினைச் சார்ந்தவர். இவர் 1996 மற்றும் 2001ஆம் ஆண்டு நடைபெற்ற தமிழ்நாடு சட்டப் பேரவைத் தேர்தல்களில் சாத்தான்குளம் சட்டமன்றத் தொகுதியிலிருந்து தமிழ் மாநில காங்கிரசு (மூப்பனார்) கட்சி சார்பாக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

நாடார் இந்திய குடியரசுக் கட்சியின் உறுப்பினராக இருந்தவர். தமிழ் மாநில காங்கிரஸ்சு கட்சியின் சார்பில் தேர்ந்தெடுக்கப்பட்ட ஐந்து சட்டமன்ற உறுப்பினர்களில் இவரும் ஒருவர். ஆனால் ஆகத்து 2002-ல் இந்திய தேசிய காங்கிரசுடன் கட்சி முன்மொழியப்பட்ட இணைப்புக்கு எதிர்ப்பு தெரிவித்தார்.

இவர் நவம்பர் 9, 2002-ல், 66 வயதில் ஒரு மனைவி மற்றும் மகனை விட்டு சென்னையில் இறந்தார்.

மேற்கோள்கள்
-----------

1. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-26 அன்று பார்க்கப்பட்டது.
2. ↑  Moorthy, N. Sathiya (10 August 2002). "Rebels mar TMC-Congress merger festivities". *Rediff*.. பார்த்த நாள்: 2017-05-08.
3. ↑  "TMC MLA Mani Nadar passes away". *Zee News*. 9 November 2002.. பார்த்த நாள்: 2017-05-08.
**நேப்பியர்** (Napier, /ˈneɪpiər/ *NAY-pi-ər*; மாவோரி:அஹுரிரி) நியூசிலாந்தின் வடக்குத் தீவின் கிழக்குக் கடற்கரையில் ஹாக் விரிகுடா பகுதியில் அமைந்துள்ள துறைமுக நகரமாகும். சூன் 2014 மதிப்பீட்டின்படி நேப்பியரின் மக்கள்தொகை 61,100 ஆகும். நேப்பியரின் தெற்கில் 18 கிலோமீட்டரில் தீவு நகரமான ஹேஸ்டிங்ஸ் அமைந்துள்ளது. இந்த இரு நகரங்களும் வழமையாக நியூசிலாந்தின் "விரிகுடா நகரங்கள்" எனப்படுகின்றன. இவை இரண்டின், நேப்பியர்-ஏசுட்டிங்சு, மொத்த மக்கள்தொகை 128,800 ஆகும். இவை நியூசிலாந்தின் ஐந்தாவது மக்கள்தொகை மிக்க நகரியப் பகுதியாக விளங்குகின்றது. 

நேப்பியர் நியூசிலாந்தின் தலைநகர் வெலிங்டனிலிருந்து ஏறத்தாழ 320 கிலோமீட்டர் வடகிழக்கில் அமைந்துள்ளது. நேப்பியரின் மக்கட்தொகை அடுத்துள்ள ஹேஸ்டிங்சை விடக் குறைவாக இருந்தபோதும் துறைமுகத்திற்கும் முதன்மை வானூர்தி நிலையத்திற்கும் அண்மித்துள்ளதால் முதன்மை பெறுகின்றது. நேப்பியரின் நிலப்பரப்பளவு 106 சதுர கிமீ ஆகவும் மக்களடர்த்தி ச.கி.மீக்கு 540.0 ஆகவும் உள்ளது. 

தெற்கு அரைக்கோளத்தில் மிகப்பெரும் கம்பளி மையமாக நேப்பியர் விளங்குகின்றது. நியூசிலாந்தின் வடகிழக்கில் முதன்மைத் துறைமுகமாக விளங்கும் நேப்பியரிலிருந்து ஆப்பிள்கள், பேரிக்காய்கள், இசுடோன் பழங்கள் ஏற்றுமதியாகின்றன. தவிரவும் நேப்பியர் திராட்சை மற்றும் வைன் உற்பத்தி மற்றும் ஏற்றுமதி மையமாக உள்ளது. மேலும் ஆட்டுக் கம்பளி, உறைந்த மாமிசம், மரக்கூழ், வெட்டுமரங்கள் ஏற்றுமதியாகின்றன. 

நேப்பியர் புகழ்பெற்ற சுற்றுலாத்தலமாகவும் விளங்குகின்றது. 1931 ஹாக் விரிகுடா நிலநடுக்கத்தில் இடிபட்ட பின்னர் கட்டப்பட்டுள்ள 1930களின் கட்டிட வடிவமைப்பு முதன்மை ஈர்ப்பாக உள்ளது. கடற்கரையோரத்தில் அமைக்கப்பட்டுள்ள சிலை, பானியா, நியூசிலாந்தில் மிகவும் படமெடுக்கப்பட்ட சுற்றுலா இடமாக உள்ளது. ஒவ்வொரு ஆண்டும் பெப்ரவரியில் நேப்பியரில் நடைபெறும் *ஆர்ட் டெகோ* வார இறுதி நிகழ்விற்குப் பெருந்திரளான சுற்றுலாப் பயணிகள் வருகின்றனர்.

மேற்சான்றுகள்
-------------

1. ↑  "SubnationalPopulationEstimates:At 30 June 2014 (provisional)". Statistics New Zealand. 22 அக்டோபர் 2014. 2 சனவரி 2015 அன்று பார்க்கப்பட்டது.
**மணிக்ரீவன்** குபேரனின் மைந்தன் ஆவார். இவருக்கு நளகூபன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.

புராணக் கதை
-----------

நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.

ஆனால் நளகூபனும் மணிக்கரீவனும் ஆடையின்றி தடாகத்திலேயே இருந்தார்கள். இதைக் கண்டு கோபமுற்ற நாரதர் மரம் போல் நிற்கும் நீங்கள் இருவரும் பூவுலகில் இரு மருத மரங்களாக மாற சாபமிட்டார். அதன் பின் இருவரும் விமோசனம் வேண்டினர். அதற்கு நாரதர் திருமாலின் கிருஷ்ண அவதாரத்தில் மோட்சம் கிடைக்குமென அருள் செய்தார்.

அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.

ஆதாரங்கள்
---------

வெளி இணைப்புகள்
---------------

இவற்றையும் பார்க்கவும்
----------------------

* குபேரன்
* குபேரன் (பௌத்தம்)


| * பா
* உ
* தொ
 குபேரன்  |
| --- |
| 
* பட்டியல்
* வலைவாசல்
* பகுப்பு

 |
| குபேர அடையாளங்கள் | 
* கீரிப்பிள்ளை
* குதிரை வாகனம்

 |
| இயற்பெயர் | 
* வைஸ்ரவணா
* ஏகாஷி பிங்களி
* சர்வானுபூதி

 |
| உறவுகள் | 

|  |  |
| --- | --- |
| மனைவிமார்கள் | 
* யட்சி
* சங்க நிதி
* பதும நிதி
* சித்திரலேகா

 |
| குமாரர்கள் | 
* நளகூபன்
* மணிக்ரீவன்

 |
| வேறு உறவுகள் | 
* பிரம்மா (கொள்ளுத்தாத்தா)
* புலஸ்தியர் (தாத்தா)
* விஸ்வாரா (தந்தை)
* ஸ்வேதா தேவி (தாய்)

 |

 |
| வழிபாடு | 
* லட்சுமி குபேர பூஜை
* குபேர யந்தரம்
* குபேர மந்திரம்

 |
| கோவில் | 
* ரத்னமங்கலம் குபேரன் கோவில்

 |
| தொடர்புடையவை | 
* குபேர லிங்கம்
* குபேர வனம்
* தனகார்சன குபேர பைரவர் யாகம்

 |
| 
* பட்டியல்
* வலைவாசல்
* பகுப்பு
* 

 |
கன்னி ஆடுகள்
**கன்னி ஆடு** (About this soundஒலிப்பு (உதவி·தகவல்)) (*Kanni goat*) என்பது தமிழ்நாட்டில் காணப்படும் ஒரு வெள்ளாட்டினமாகும். இவை தோலுக்காகவும், இறைச்சிக்காகவும் வளர்க்கப்படுகின்றன. இந்த ஆடுகள் மந்தையாகச் செல்லும்போது, அதன் கால் அசைவுகள் ராணுவ வீரர்களைப் போல வரிசையாக அமைந்திருக்கும். இதனால் இவை **சிப்பாய் நடை ஆடுகள்** என்றும் அழைக்கப்படுகின்றன. தவிர‌ இவற்றின் காது, நெற்றியில் கோடுகள் காணப்படுவதால் இவற்றை **வரி ஆடுகள்** என்றும் அழைக்கிறார்கள். இவை தமிழகத்தின் திருநெல்வேலி மாவட்டம், தூத்துக்குடி மாவட்டம், விருதுநகர் மாவட்டம் போன்ற மாவட்டங்களின் சில பகுதிகளில் மட்டும் காணப்படுபவை. தென் தமிழகத்தில் உள்ள கன்னி நாய்கள் தோற்றத்தில் இந்த ஆடுகளைப்போல உள்ளதால் அவை கன்னி நாய் என பெயரைப் பெற்றன.

விளக்கம்
--------

இவ்வகை ஆடுகள் தமிழகத்தில் காணப்படும் ஆடுகளிலேயே உயரமானவையாகவும், கருமை நிறம் கொண்டும். முகத்திலும், காதுகளிலும், கழுத்திலும் இரு வெள்ளை கோடுகள் கொண்டும் இருக்கும். அடி வயிற்றுப் பகுதி மற்றும் கால்களின் உட்புறத்தில் வெண்மை நிறத்துடன் காணப்படும் கன்னி ஆடுகளை பால்கன்னி என்றும், வெண்மைக்குப் பதிலாக செம்பழுப்பு நிறம் கொண்டவைகளைச் செங்கன்னி என்றும் அழைப்பர்.
இவற்றில் ஆண், பெண் ஆடுகள் இரண்டுக்கும் கொம்புகள் இருக்கும். ஆண் ஆடு 35 முதல் 40 கிலோவரையும், பெண் ஆடு 25 முதல் 30 கிலோவரையும் எடை கொண்டவை. இந்த ஆடுகள் முதல் முறை மட்டும் எட்டு முதல் பத்து மாதத்தில் சினை பிடிக்கும். அதன் பிறகு, ஒவ்வொரு ஏழு மாதத்துக்கு ஒரு முறை குட்டி போடும். இவை, ஒரே நேரத்தில் இரண்டு முதல் மூன்று குட்டிகள்வரை ஈனுகின்ற ஆற்றல் உடையவை. பிறக்கும்போது, கிடா ஆட்டுக் குட்டிகளின் எடை சுமார் 2.1 கிலோவாகவும், பெட்டை ஆட்டுக் குட்டிகளின் எடை சுமார் 2 கிலோ எடையுடனும் இருக்கும். பிறந்த ஒரு வருடத்தில் கிடா ஆடுகள் சுமார் 22 கிலோ எடையையும், பெட்டை ஆடுகள் சுமார் 21 கிலோ எடையையும் கொண்டதாக வளர்ந்துவிடும். அப்போது, கிடா சுமார் 76 செ.மீ. உயரமும், பெட்டை சுமார் 72 செ.மீ. உயரமும் கொண்டிருக்கும்.

மேற்கோள்கள்
-----------

1. ↑  "குறைந்த செலவில், அதிக வருமானம்: வெள்ளாடு வளர்த்து செல்வந்தராவீர்!". தினமணி. 24 மார்ச் 2016. 20 மே 2016 அன்று பார்க்கப்பட்டது.
2. ↑  இரா. சிவசித்து (23 செப்டம்பர் 2017). "ஆட்டுக்கும் நாய்க்கும் ஒரே பெயர்". *கட்டுரை*. தி இந்து தமிழ். 23 செப்டம்பர் 2017 அன்று பார்க்கப்பட்டது.
3. ↑  "வெள்ளாட்டு இனங்கள்". தமிழ்நாடு வேளாண் பல்கலைக்கழகக் கால்நடை பராமரிப்புத் துறை. 14 மே 2016 அன்று பார்க்கப்பட்டது.
4. ↑  ந. வினோத் குமார் (3 மார்ச் 2018). "சிப்பாய் நடைபோடும் ஆடு". *கட்டுரை*. தி இந்து தமிழ். 3 மார்ச் 2018 அன்று பார்க்கப்பட்டது.
**அருள்மிகு கன்னிகா பரமேஸ்வரி திருக்கோயில்** நாகப்பட்டினம் மாவட்டம், சீர்காழி தாலுக்கா, உப்பங்காட்டில் உள்ளது.

தல பெருமை, வரலாறு
-----------------

இந்த ஆலயம் பல நூற்றாண்டுக்கு முன்னர் தோன்றியது. பின்பு மழைக்காலங்களில் இடிந்து தரைமட்டமானது. பின்பு மீண்டும் உயிர் தோற்றம் பெற்று கன்னிகா பரமேஸ்வரியாகவும், ஆதிபாராசக்தியாகவும், சாமுண்டியாகவும், வீரமாகாளியாகவும், புற்றுமாரியம்மன்னாகவும் விளங்குகிறாள். கன்னிகா பரமேஸ்வரி அம்மனுக்கு எதிரில் காவல் தெய்வமாக இடும்பன் கடம்பன் இருக்கிறார்கள். சிறப்பு என்னவென்றால் எல்லா ஆலயங்களில் அம்மனுக்கு எதிரில் பெண் தெய்வம் காவலாக இருக்கும். ஆனால் இங்கு ஆண் தெய்வம் காவலாக இருக்கிறது. மேலமாத்தூரிலிருந்து எழு பெண்கள் மழை வெள்ளத்தில் வந்து தஞ்சம் புகுந்தனர். பின்பு எழு பெண்களும் சிலையாகவும் நின்றனர். அதில் கடைக்கன்னி என்பவள் சாமுண்டியாக மாறினாள். அவளை கன்னிகா பரமேஸ்வரியாகவும் மக்கள் வழிபடுகின்றனர்.

அமைவிடம்
--------

நாகப்பட்டினம் மாவட்டம், சீர்காழி தாலுக்கா, புத்தூரிலிருந்து 4 கிலோமீட்டர் தூரத்தில் உப்பங்காடு என்ற சிற்றூரில் இருக்கிறது.

நம்பிக்கைகள்
------------

நாக தோஷம், மாங்கல்ய தோஷம், களத்திரதோஷம், செவ்வாய் தோஷம் உள்ள பெண்கள் இப்புற்றுக்கு பால் ஊற்றி புதிய ஆடை சாத்தி, மஞ்சக்கயிறு, குங்குமம் ,வளையல் பிரார்த்தனை செய்தால் நாக தோஷம் விலகுவதாகவும் குழந்தை இல்லாதவர், காதலர்கள் பிரார்த்தனை செய்து நம்புகின்றனர். புதுமண்ணியாற்றின் கரையோரத்தில் கன்னி வாய்க்கால் நடுவில் புற்றொன்று இருந்தது. அதில் இளையக்கன்னியாகவும் சாமுண்டியாகவும் இருக்கிறாள்.

பொது தகவல்கள்
-------------

மூலவர்: அருள்மிகு கன்னிகா பரமேஸ்வரி (சாமுண்டி)
வாகனம்: குதிரை
தலவிருட்சம்: ஈச்ச மரம்
திருவிழா: மாசிமாத திருவிழா, ஆடிமாத பால்குடத் திருவிழா
திறக்கும் நேரம்: எந்த நேரத்திலும் தரிசிக்கலாம்
**தென்னிந்தியக் கலாச்சாரம்** அல்லது **திராவிடக் கலாச்சாரம்** அல்லது **திராவிடப் பண்பாடு** என்பது கருநாடகம், தமிழ்நாடு, தெலுங்கானா, ஆந்திரப் பிரதேசம், கேரளம் ஆகிய தென்னிந்தியா மாநிலங்கள் மற்றும் இலங்கையின் வட-கிழக்கு மாகாணங்களின் கலாச்சாரத்தைக் குறிப்பதாகும். தென்னிந்தியக் கலாச்சாரம் இந்தியக் கலாச்சாரத்தின் முக்கிய பகுதியாகவும், வேறுபட்ட வடிவத்தினைக் கொண்டதாகவும் காணப்படுகின்றது. தாய்மை மற்றும் உடலின் அழகைக் கொண்டாடுவதன் மூலமாக எல்லையற்ற அண்டத்தினைக் கொண்டாடுவதாக இக்கலாச்சாரம் இருக்கின்றது. இக்கலாச்சாரம் அதனுடைய நடனம், உடை, சிற்பம் ஊடான எடுத்துக்காட்டுகள் மூலம் நிரூபணமாகின்றது

பாரம்பரிய உடை
-------------

தென்னிந்திய பெண்கள் பாரம்பரியமாக புடவையையும் (சேலை), ஆண்கள் சாரனும் (சாரம்) அணிவர். இது வெள்ளை வேட்டியாகவோ அல்லது வண்ணமான தனித்துவமான பற்றிக்கு அலங்கரிப்பிலான லுங்கியாகவோ இருக்கும்.

உணவு
----

அரிசி முதன்மையான உணவு. கேரளா, கர்நாடகாவின் கடற்கறைப் பகுதிகள், மற்றும் தமிழ்நாட்டின் கன்னியாகுமரி மாவட்டம் போன்ற இடங்களில் தேங்காய் அதிக அளவு உணவில் சேர்த்துக்கொள்ளப்படுகிறது.

இசை
---

நடனம்
-----

பரதநாட்டியம், கரகாட்டம், ஒயிலாட்டம், கதக்களி, குச்சுப்பிடி போன்றவை தென்னிந்தியாவின் புகழ்பெற்ற நடனங்கள்.

கட்டக்கலை
---------

தஞ்சை பெரியக் கோவில், மாமல்லபுரம் சிற்பங்கள், பத்மநாபபுரம் அரண்மனை போன்றவை தென்னிந்தியர்களின் கட்டடக்கலைக்கு உதாரணங்கள்.

கல்வி
-----

தமிழின் பழம்பெரும் காப்பியமான தொல்காப்பியம், தமிழின் ஐம்பெரும் காப்பியங்களான சிலப்பதிகாரம், மணிமேகலை,சீவக சிந்தாமணி வளையாபதி, குண்டலகேசி, மற்றும் உலக பொதுமறையாம் திருக்குறள் ஆகியவை தென்னிந்தியர்களின் கல்விப்புலமைக்கு உதாரணங்கள்.

உசாத்துணை
---------

1. 1 2  Beck, Brenda. 1976. "The Symbolic Merger of Body, Space, and Cosmos in Hindu Tamil Nadu." Contributions to Indian Sociology 10(2): 213-43.
2. 1 2  Bharata (1967). The Natyashastra [Dramaturgy], 2 vols. 2nd. ed. Trans. by Manomohan Ghosh. Calcutta: Manisha Granthalaya.
3. 1 2  Dehejia, Vidya, Richard H. Davis, R. Nagaswamy, Karen Pechilis Prentiss (2002) The Sensuous and the Sacred: Chola Bronzes from South India. ISBN 0-295-98284-5
4. 1 2  Kallarasa Virachita Janavasya Ed: G.G. Manjunathan. Kannada Adhyayana Samsthe, University of Mysore, Mysore 1974
5. 1 2  Wadley, Susan, ed. 1980. The Powers of Tamil Women. Syracuse: Syracuse U. Press.